CELEX: C2007/170/19
Language: et
Date: 2007-07-21 00:00:00
Title: Kohtuasi C-231/07: Eelotsusetaotlus, mille esitas Cour d'appel de Bruxelles (Belgia) 10. mail 2007 — Tiercé Ladbroke SA versus Belgia riik

21.7.2007   
            
            
               ET
            
            
               Euroopa Liidu Teataja
            
            
               C 170/11
            
         Eelotsusetaotlus, mille esitas Cour d'appel de Bruxelles (Belgia) 10. mail 2007 — Tiercé Ladbroke SA versus Belgia riik
   (Kohtuasi C-231/07)
   (2007/C 170/19)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Bruxelles
   Põhikohtuasja pooled
   
      Hageja: Tiercé Ladbroke SA
   
      Kostja: Belgia riik
   Eelotsuse küsimus
   Kas teenuste osutamine volitatud esindaja poolt volitaja nimel, kes tegeleb kihlvedude korraldamisega hobuste võidusõitudel ja muudel spordiüritustel, mis seisneb selles, et volitatud esindaja võtab volitaja nimel vastu panused, registreerib panused, kinnitab kliendile pileti väljastamise kaudu, et panus on vastu võetud, kogub raha, maksab välja võidud, võtab üksi vastutuse volitaja ees kogutud rahaliste vahendite haldamise eest ning varguste ja/või raha kaotamise eest ning saab selle tegevuse eest volitajalt komisjonitasu, on käibemaksust vabastatud kuuenda direktiivi (1) artikli 13 B osa punkti d alapunkti 3 alusel, mille kohaselt maksust on vabastatud hoiuste (…), maksetega (…) seotud tehingud, sh nende vahendamine?
   
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).